ALMINDELIG OVERSIGT 127 



for Kommunens Beboere, herunder ogsaa Foranstaltninger til Ungdommens 

 Oplæring i praktisk Erhvervsvirksomhed samt til Sygehjælp. Herfra tilovers- 

 blevne Midler fordeler Kommuneraadet hvert paafølgende Aar til Kommunens 

 Erhververe, den saakaldte Repartition, efter derfor fastsatte Regler. 



Af Landsraad findes der to, et for hver Landsdel. Dets Medlemmer, der 

 skal hore til den grønlandske Befolkning, vælges hvert 6. Aar i Landsraadskred- 

 sene, af de i Kredsen værende grønlandske Kommuneraadsmedlemmer. Medlems- 

 antallet i hvert Landsraad maa ikke overstige en for hver Landsraadskreds. 

 Inspektøren er Raadets Formand, men deltager ikke i Afstemninger. Raadet 

 sammentræder een Gang om Aaret, ordentligvis i Godhavn for Nordgrønlands, 

 og i Godthaab for Sydgrønlands Vedkommende. Medlemmerne erholder 2 Kr. 

 i Dagpenge for hver Dag, de paa Grund af Raadets Møde maa være borte fra deres 

 Erhverv, samt. hvor de befordrer sig selv, Rejsegodtgørelse efter samme Regler, 

 som gælder for Postbefordring med Kajak eller Slæde. 



Landsraadene medvirker ved Fastsættelsen af saadanne Retsbestemmelser, 

 som angaar det grønlandske Samfund. De afgiver Betænkning over de Udkast 

 til Love og Anordninger, som forelægges dem af Regeringen og er berettiget til 

 selv at fremlægge Forslag til nye Bestemmelser. Efter nærmere fastsatte Regler 

 kan Landsraadene tage Beslutning om Udgifter som: Tilskud til vanskeligt 

 stillede Kommuner, Opmuntring og Udmærkelse til duelige Erhververe, der 

 ønsker at forbedre deres Huse, m. m., hvilke Udgifter kommer til Udbetaling, 

 naar de tiltrædes af vedkommende Inspektør. 



Inspektørerne kan, naar særlige Grunde taler derfor, midlertidig sætte en 

 af Raadet tagen Beslutning ud af Kraft, men skal da snarest mulig gøre Indbe- 

 retning herom til Indenrigsministeriet, som resolverer i Sagen. Landsraadets 

 Forhandlinger offentliggøres. 



De offentlige grønlandske Kasser er: 



a. Kommunekasserne. En for hver Kommune. De forvaltes af Kom- 

 muneraadene (se ovenfor). 



b. Fælleskasserne. En for hver Landsdel. Dens Midler anvendes under 

 Medvirkning af Landsraadet til Fremme af Formaal af almen Betydning for 

 Landsdelen og til Støtte for særligt trængende Kommunekasser. 



c. Grønlands Fællesfond, der anvendes efter Indenrigsministerens nær- 

 mere Bestemmelse til Gavn for den grønlandske Befolkning i Almindelighed. 



Kassernes Indtægter fremkommer paa følgende Maade: 

 Handelen udreder paa den grønlandske Befolknings Vegne en aarlig Afgift, 

 der svarer til en Femtedel af de i Kommunerne i hvert Finansaar indhandlede, 

 monopoliserede, grønlandske Produkter, der er bestemt til Hjemsendelse. Af- 

 giften beregnes efter den til enhver Tid gældende Indhandlingstakst. Endvidere 

 svarer Styrelsen, den grønlandske Handel samt grønlandsk Kirke og Skolevæsen 

 en aarlig Afgift, der beløber sig til 2 pCt. af de Pengelønninger, som udbetales 

 til de under dem. ansatte grønlandske Funktionærer. 



Af det for hver Kommune indkomne Beløb faar Kommunekassen to Tre- 



